projecte-aina/catalan_government_crawling huggingface dataset:
Consulteu aquí la infografia sobre el procediment de tramitació dels informes i dictàmens
La Comissió vetlla per garantir el dret d'accés a la informació pública, i actua com a òrgan d'assessorament de les administracions públiques, en matèria de transparència i sobre el compliment de les garanties del dret d'accés a la informació pública, de conformitat amb el Reglament de la GAIP.
La present infografia mostra dues funcions concretes de la Comissió: la funció d'aprovar informes sobre els projectes normatius que elaborin les administracions públiques catalanes, que regulin de forma directa el dret d'accés a la informació pública o que, a criteri de l'òrgan impulsor de la norma, puguin tenir-hi una incidència rellevant, i la funció d'aprovar dictàmens quan les administracions públiques i ens públics plantegen consultes generals, en matèria de transparència o dret d'accés a la informació pública, i que requereixen la valoració del Ple de la Comissió.
El procediment per a demanar un informe a la GAIP o l'emissió d'un dictamen requereix que l'Administració pública o l'ens públic formuli una petició formal a la Comissió, i aporti la documentació que se li requereixi.
Així doncs, quan s'ha rebut la petició, la GAIP assigna, entre els seus vocals, un ponent per a l'elaboració d'una proposta, que s'haurà de presentar i debatre al Ple de la Comissió.
Si la proposta és aprovada, es notificarà i publicarà, a través del portal web de la GAIP.
Finalment, i en relació amb les dues funcions esmentades, cal tenir en compte que la Comissió també pot atendre consultes que des de les administracions o per part de la ciutadania se li plantegin per canals electrònics o per telèfon, siguin relatives a la interpretació de la Llei 19/2014, de 29 de desembre, de transparència, accés a la informació pública i bon govern (LTAIPBG), o bé relacionades amb la tramitació de les reclamacions o el compliment de les obligacions en matèria de dret d'accés de les diferents entitats subjectes a l'àmbit d'aplicació de l'LTAIPBG.
Informes i dictàmens: el procediment de tramitació
Consulteu la sentència 3330/2020
El Tribunal Superior de Justícia de Catalunya ha desestimat el Recurs contenciós administratiu núm. 42/2018, presentat contra la Resolució de la GAIP Resolució 351/2017.
Consulteu la sentència del Tribunal Superior de Justícia de Catalunya 3330/2020
Consulteu la Resolució 351/2017 impugnada davant el TSJC
Aprovació de les actes de les sessions anteriors (annexes).
Criteris sobre l'admissió a tràmit de reclamacions a la GAIP en casos de silenci administratiu (annex).
Informe sobre les reunions celebrades.
Lectura i aprovació de les actes de les sessions anteriors (annexa)
La presidenta obre la sessió, pregunta si tots els membres han pogut consultar les actes de les sessions anteriors corresponents a les reunions número 24 i 25 dels dies 17 i 23 de desembre de 2015, respectivament, que han estat prèviament distribuïdes als membres.
La presidenta demana si hi ha propostes d'esmenes a introduir en els textos.
Criteris sobre l'admissió a tràmit de reclamacions a la GAIP en casos de silenci administratiu (annex)
S'analitzen les darreres esmenes introduïdes a proposta del vicepresident Oriol Mir en el document Criteris sobre l'admissió a tràmit de reclamacions en casos de silenci administratiu elaborat pel vocal Josep Mir i es valora la introducció de les darreres esmenes de caràcter tècnic i del format definitiu.
La presidenta informa que s'estan acabant de posar operatives les eines de tramitació electrònica a fi de poder cursar les comunicacions, notificacions i trameses amb les persones reclamants i les administracions a través de les plataformes e-Valisa, e-Notum i EACAT.
Així mateix, la presidenta informa dels continguts que s'han d'elaborar per a la posada en funcionament a finals del mes de gener del web de la GAIP i de les actuacions que es duran a terme durant les properes setmanes.
La presidenta de la Comissió aixeca la sessió de la qual, com a secretària, estenc aquesta acta.
La secretaria tècnica suplent de la Comissió designada per la Presidenta en aquesta sessió del Ple, relaciona les reclamacions que han tingut entrada des del darrer Ple que van dels números 496/2017 a 3/2018.
Proposta d'incident d'execució per acordar l'ampliació de termini per complir la Resolució 388/2017 de la Reclamació 379/2017.
El senyor Josep Mir, ponent d'aquesta Proposta de resolució exposa que l'Administració reclamada ha sol·licitat una ampliació de 30 dies del termini per executar la Resolució 388/2017 de forma motivada, i a més, exposa que el sindicat reclamant expressa la seva conformitat a aquesta ampliació.
Es debat aquesta proposta de resolució d'incident d'execució i no es formulen esmenes al text.
Proposta de resolució d'estimació de la Reclamació 464/2017.
La ponent de la Proposta de resolució, la senyora Elisabet Samarra, exposa els antecedents del cas i tota la tramitació que s'ha dut a terme.
S'acorda incorporar una esmena formal a proposta del senyor Josep Mir.
Proposta de resolució d'inadmissió de la Reclamació 492/2017.
El senyor Josep Mir, ponent d'aquesta Proposta de resolució, els motius pels quals es fonamenta la inadmissió de la reclamació i relaciona els diferents tràmits duts a terme durant la seva tramitació, no formulen esmenes al text.
Proposta de resolució d'inadmissió de la Reclamació 495/2017.
El senyor Josep Mir, ponent d'aquesta Proposta de resolució exposa els motius que fonamenten la inadmissió i no formulen esmenes al text.
Proposta de l'acord del 4 de gener de 2018, per requerir la incoació del procediment sancionador en relació amb l'incompliment d'execució de la Resolució 112/2017.
El senyor Josep Mir, ponent d'aquest Acord per requerir la incoació del procediment sancionador en relació amb l'incompliment d'execució de la Resolució 112/2017 del dia 21 d'abril, exposa totes les actuacions que la Comissió ha dut a terme en el seguiment de l'execució de la Resolució, així com els requeriments formalitzats i les comunicacions que hi ha hagut tant de la persona reclamant com de l'Administració reclamada amb la Comissió.
La senyora Elisabet Samarra proposa incorporar esmenes al text definitiu.
Es debaten les diferents actuacions que des de la Comissió es du a terme en la fase d'execució de les Resolucions i en aquest sentit, es planteja la possibilitat de canviar el peu de recurs de les resolucions per tal d'informar a les parts de les conseqüències que es deriven de la inexecució de les resolucions, així com de les diferents accions que poden emprendre les persones reclamants davant de la manca d'execució.
A més, es planteja la necessitat de sol·licitar de la identitat de la persona responsable de resoldre les sol·licituds d'accés i de controlar i/o dur a terme l'execució de les Resolucions de la GAIP, durant la tramitació de les reclamacions.
Es relaciona les reclamacions que han tingut entrada des del darrer Ple de 9 d'abril, i que son les reclamacions que van des de la 200/2020 fins la 206/2020, de les seves qualificacions i dels tràmits que s'han dut a terme.
La Proposta de resolució de finalització de la Reclamació 63/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament de Tarragona i l'Empresa de Serveis i Promocions d'Iniciatives Municipals SA (ESPIMSA), en el marc de la qual es reclama l'accés a informació sobre determinades actuacions municipals respecte els bars i les terrasses durant el mercat ambulant de Bonavista, recull als antecedents la tramitació del procediment que posa de manifest que l'Administració reclamada ha facilitat a la persona reclamant la informació sol·licitada, en el marc del procediment de reclamació davant la Comissió, fet que suposa la satisfacció extemporània de la sol·licitud d'informació de la que deriva la Reclamació i comporta la pèrdua d'objecte d'aquesta, ja que s'han esvaït els motius de discrepància jurídica que la justificaven i així ho ha manifestat expressament la persona reclamant.
La Proposta de resolució de finalització de la Reclamació 97/2020 per pèrdua d'objecte, de la qual n'és el ponent el senyor Josep Mir, interposada també contra l'Ajuntament de Tarragona i ESPIMSA, en el marc de la qual es reclama també informació sobre determinades actuacions municipals, en aquest cas de naturalesa policial respecte el compliment d'horaris al mercat ambulant de Bonavista, també recull els antecedents que posen de manifest que l'Administració reclamada ha facilitat a la persona reclamant la informació sol·licitada, tal i com ella mateixa ho ha confirmat i que per tant, és procedent finalitzar la Reclamació per pèrdua sobrevinguda de l'objecte.
La Proposta de resolució de finalització d'inadmissió de la Reclamació 200/2020, de la qual n'és la ponent la senyora Elisabet Samarra, interposada contra l'empesa Ferrocarrils de la Generalitat de Catalunya, en el marc de la qual es reclama diverses dades relatives al nombre de viatgers que han utilitzat les estacions de la xarxa de Ferrocarrils de la Generalitat de Catalunya durant l'any 2019, atès no hi ha constància que no resta acreditat documentalment que s'hagi interposat una sol·licitud d'informació pública prèvia al procediment de reclamació davant la Comissió sinó que la informació ha estat demanada informalment mitjançant un formulari de consulta CQS que no ha obtingut cap resposta ni tramitació per part de l'entitat reclamada.
Georgina Serrano Bou, tècnica de la Comissió
La tècnica de la Comissió, exercint funcions de secretària tècnica suplent per designació de la Presidenta i per aquest Ple, relaciona les reclamacions que han tingut entrada des del darrer Ple que va tenir lloc el passat 8 d'agost de 2019, que són les que els corresponen els números 445/2019 a 464/2019 i dóna compte al Ple de les actuacions realitzades de conformitat amb la valoració de les admissions que s'ha dut a terme, així com de les actuacions que s'executaran properament.
Es dóna per llegida l'acta de la sessió del dia 8 d'agost de 2019, corresponent a la vint-i-novena sessió del Ple de l'any 2019.
Proposta de resolució de finalització de la Reclamació 371/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 371/2019 per pèrdua d'objecte, formulada contra l'Ajuntament de l'Hospitalet de Llobregat, i relativa a l'accés a documentació de convocatòries per proveir llocs de treball, exposa que correspon finalitzar per pèrdua sobrevinguda d'objecte, atès que l'Ajuntament de l'Hospitalet de Llobregat s'ha compromès a facilitar informació sol·licitada a la persona reclamant.
Proposta de resolució de finalització de la Reclamació 374/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 374/2019 per pèrdua d'objecte, formulada contra l'Ajuntament d'Olot i relativa a l'accés a informació sobre la selecció de la persona coordinadora d'un projecte i l'estat d'aquest projecte, exposa que correspon finalitzar per pèrdua sobrevinguda d'objecte, atès que l'Ajuntament de d'Olot ha facilitat la informació sol·licitada a la persona reclamant.
Proposta de resolució de finalització de la Reclamació 377/2019 per desistiment
El senyor Josep Mir, ponent de la Proposta de resolució de finalització de la Reclamació 377/2019 per desistiment, plantejada contra la Generalitat de Catalunya i relativa a la sol·licitud de diversa informació relativa a la Renda Garantida de Ciutadania, exposa que correspon finalitzar el procediment per desistiment de la part reclamant en no haver aportat la documentació essencial requerida com a esmena.
Proposta de resolució d'estimació parcial de la Reclamació 417/2019
El senyor Josep Mir, ponent de la Proposta de resolució d'estimació de la Reclamació 417/2019, interposada contra el Departament de la Presidència i el Departament de Treball, Afers Socials i Famílies de la Generalitat de Catalunya, i que té per objecte l'accés a diverses qüestions sobre polítiques per a les persones amb discapacitat i sobre la Comissió interdepartamental de Polítiques Públiques, fonamenta els elements que duen a l'estimació parcial de la reclamació.
La presidenta de la Comissió aixeca la sessió de la qual, com a secretària suplent, estenc aquesta acta.
La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 2 de març que són les que van del número 58/2018 al 74/2018, ambdós inclosos.
Així mateix, es comenten diferents consultes que han tingut entrada a la Comissió per mitjans electrònics i algunes consideracions formulades per ajuntaments als quals se'ls ha notificat el Criteri 1/2018, sobre l'obligatorietat de la publicitat activa de les subvencions als grups polítics de les Corporacions Locals sobre el seu contingut i la informació que ha de ser objecte de publicació.
Es comenta també la interposició d'un nou recurs contenciós administratiu contra la Resolució 405/2017, de 19 de desembre, relativa a la Reclamació 306/2017, per part de l'Ajuntament de l'Hospitalet del Llobregat.
Aprovació d'actes de sessions anteriors
La presidenta pregunta al Ple si s'ha pogut consultar l'esborrany de les actes corresponents a les sessions que van tenir lloc els dies 7 i 15 de febrer i de 2 de març i formula unes correccions tècniques als textos, que seran introduïdes per la secretària tècnica al text definitiu de les actes.
Proposta de resolució d'estimació parcial de la Reclamació 455/2017
La senyora Elisabet Samarra, ponent de la proposta de resolució relativa a la Reclamació 455/2017 plantejada contra l'Ajuntament de Salou, exposa els elements més rellevants de la tramitació de la reclamació, amb la intervenció de la tercera persona afectada per la informació sol·licitada i de la fonamentació jurídica, així com del contingut de l'informe de l'Autoritat Catalana de Protecció de Dades.
El senyor Josep Mir formula consideracions sobre la condició de persona interessada i sobre la oposició al lliurament de les dades que ha formulat la tercera persona que donen lloc a la introducció d'esmenes al text definitiu que seran incorporades per la ponent a la resolució.
Proposta de resolució d'inadmissió de la Reclamació 26/2018
La senyora Elisabet Samarra, ponent de la proposta de resolució relativa a la Reclamació 26/2018 plantejada contra el Parlament de Catalunya exposa la fonamentació que duu a la inadmissió de la reclamació per manca de competència de la Comissió en base al fet que resta pendent la formalització el conveni entre el Parlament i la GAIP per tal d'atribuir a aquesta la competència per resoldre les reclamacions plantejades en relació amb l'exercici del dret d'accés davant del Parlament de conformitat amb les previsions del propi Reglament de la Cambra.
El senyor Josep Mir formula esmenes al text que seran introduïdes per la ponent al text definitiu.
Proposta de recull doctrinal en matèria de contractació pública
Es comenta la Proposta de document que recull la doctrina de la Comissió en matèria de contractació pública i que s'està elaborant amb la finalitat de sistematitzar el contingut de les resolucions de la GAIP que han versat sobre l'accés a la informació relativa a expedient de contractació, ja sigui en tràmit o conclosos de cara a poder-ne fer una difusió, tenint en compte l'entrada en vigor de la Llei 9/2017, de 8 de novembre, de contractes del sector públic d'avui mateix.
La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 4 de maig que són les que van del número 150/2018 a 155/2018, ambdós inclosos, que es tramitaran de conformitat amb la valoració de les admissions que s'ha dut a terme.
La secretària informa, en relació amb la sol·licitud d'accés a dades personals pròpies que ha adreçat una persona reclamant de tres expedients de la Comissió, que se l'ha informat de la recepció de la seva sol·licitud i sobre la tramitació, el termini i l'òrgan competent per resoldre.
Aprovació d'actes de sessions anteriors
Es donen per llegides les actes de les sessions dels dies 5, 18 i 25 d'abril i de 4 de maig de 2018, que restaven pendents d'aprovació, corresponent a la onzena, tretzena, catorzena i quinzena sessió de l'any 2018.
La senyora Elisabet Samarra formula esmenes als textos que seran introduïdes per la secretària a les actes definitives.
Proposta de resolució d'estimació de la Reclamació 65/2018
El senyor Josep Mir, ponent de la Proposta de resolució relativa a la Reclamacions 65/2018, plantejada contra l'Ajuntament de Sant Andreu de la Barca, exposa els aspectes més rellevants que planteja aquesta reclamació sobre l'accés sobre informació relativa a les inspeccions de les instal·lacions elèctriques municipals.
Proposta de resolució d'estimació de la Reclamació 74/2018
La senyora Elisabet Samarra, ponent de la Proposta de resolució relativa a la Reclamació 74/2018, plantejada contra l'Ajuntament del Prat de Llobregat, exposa els elements més destacats de la tramitació i fonamentació de la proposta que duu a l'estimació del dret d'accés a informació sobre els conceptes que retribueixen determinats complements de les nòmines de la Policia Local del Prat de Llobregat.
El senyor Josep Mir formula una observació al text, que serà introduïda per la ponent, al text definitiu de la resolució.
Proposta de resolució de finalització de la Reclamació 80/2018 per pèrdua d'objecte
El senyor Josep Mir, ponent de la Proposta de resolució relativa a la Reclamació 80/2018 plantejada contra l'Ajuntament de Viladecans, exposa els elements més destacats d'aquest procediment en què la persona reclamant sol·licita accés al contracte o conveni de concessió del servei de bar del camp de futbol municipal.
El procediment finalitza per pèrdua sobrevinguda de l'objecte de la reclamació, atès que l'Ajuntament ha informat sobre l'objecte de la reclamació, malgrat ha precisat que es tracta d'informació inexistent ja que el servei de bar del camp de futbol municipal és de gestió privada.
La secretària tècnica informa sobre l'estat de tramitació de l'edició i impressió de la Memòria de la Comissió de 2017.
Proposta de resolució d'incident d'execució en relació amb la Resolució 351/2018, de 21 de novembre
El senyor Josep Mir, ponent de la Proposta de resolució d'incident d'execució en relació amb la Resolució 351/2018, de 21 de novembre, que va resoldre de forma estimatòria la Reclamació 379/2018, exposa la motivació formulada pel Departament d'Ensenyament a fi de sol·licitar l'ampliació del termini d'execució, que es valora suficientment fonamentada.
Proposta de resolució de de finalització de la Reclamació 352/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 352/2018 per pèrdua d'objecte, plantejada contra l'Ajuntament de Pallejà i que fa referència a retribucions dels càrrecs electes municipals, exposa que finalitza per pèrdua sobrevinguda de l'objecte de la reclamació atès que han lliurat la informació que sol·licitava a la persona reclamant i així ho ha fet constar ella de forma expressa.
Proposta de resolució de finalització de la Reclamació 392/2018 per pèrdua d'objecte.
La senyora Elisabet Samarra, ponent de la Proposta de resolució de finalització de la Reclamació 392/2018 per pèrdua d'objecte, plantejada contra Ajuntament Rubí i que versa en relació a l'informe i documentació que certifiqui i justifiqui el retorn d'una quantitat de diners a la seva partida corresponent, exposa que durant la tramitació del procediment de reclamació davant la GAIP ha estat lliurada la informació reclamada, havent-se per tant, esvaït la controvèrsia plantejada.
Proposta de resolució de finalització de la Reclamació 398/2018 per pèrdua d'objecte.
El senyor Josep Mir, ponent de la Proposta de resolució de finalització de la Reclamació 398/2018 per pèrdua d'objecte, interposada contra l'Ajuntament de Lleida en relació amb l'accés per part d'un electe municipal a un expedient sobre el canvi de sentit de dos carrers, exposa que finalitza per pèrdua sobrevinguda de l'objecte de la reclamació atès que la persona reclamant ha expressat que li ha estat lliurada la informació que requeria.
Proposta de resolució d'inadmissió de la Reclamació 428/2018
El senyor Josep Mir, ponent de la Proposta de resolució d'inadmissió de la Reclamació 428/2018 plantejada contra l'Ajuntament de Vidreres en relació a una sol·licitud d'emissió d'una resolució municipal, exposa que correspon inadmetre la reclamació atès que allò que es sol·licita no és informació pública existent, sinó que sigui emesa una resolució administrativa de contingut jurídic respecte la titularitat de la xarxa inicial de distribució i abastament d'aigua potable d'una urbanització.
Proposta de resolució d'estimació de la Reclamació 6/2017
S'analitza la Proposta de resolució que ha elaborat el senyor Josep Mir, en relació amb la reclamació interposada contra l'Agència Catalana de Consum que correspon a l'expedient 6/2017.
El ponent relata les esmenes que han fet arribar la senyora Elisabet Samarra i el senyor Oriol Mir que són incorporades al text en la seva versió definitiva.
Proposta de resolució d'estimació de la Reclamació 12/2017
El ponent de la Proposta de resolució, el senyor Josep Mir, exposa la situació que s'ha produït en la tramitació d'aquest expedient i es comenten elements de la tramitació per part del senyor Oriol Mir i la senyora Elisabet Samarra que comporten la formulació d'esmenes al text que seran incorporades pel ponent en la resolució definitiva de la reclamació.
Proposta de resolució d'inadmissió de la Reclamació 89/2017
El ponent de la Proposta de resolució, el senyor Josep Mir, exposa elements de la tramitació d'aquest expedient i es comenta la fonamentació de la inadmissió que és compartida per la resta de membres del Ple.
La presidenta de la Comissió, la senyora Elisabet Samarra informa a la resta de membres del Ple que avui mateix ha tingut lloc una reunió amb el responsable de Dimensionament i Càrregues de Treball de la Direcció General de la Funció Pública per avaluar les funcions i les necessitats de la Comissió als efectes del dimensionament de la GAIP.
Així mateix, la presidenta informa que està prevista una reunió de treball amb el Síndic de Greuges per raó de les funcions d'avaluació que li corresponen que està prevista pel proper dia 28 de març.
La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat dia 22 de setembre de 2017 que van dels números 417/2017 a 434/2017 i l'esmena que ha estat rebuda en relació amb la Reclamació 410/2017.
Proposta de resolució de finalització de la Reclamació 300/2017 per pèrdua d'objecte
El senyor Josep Mir, ponent d'aquesta Proposta de resolució, exposa els elements més destacats d'aquest procediment de reclamació.
La senyora Elisabet Samarra formula una proposta d'esmena tècnica que serà introduïda pel ponent en el text definitiu de la resolució.
Proposta de resolució d'incident d'execució de la Reclamació 356/2017
El senyor Josep Mir, ponent d'aquesta Proposta que resol l'incident d'execució que s'ha plantejat en relació amb el termini per executar la Resolució 313/2017, de 15 de setembre de la Comissió, a fi d'ampliar-lo ateses les circumstàncies objectives que s'han plantejat per al seu compliment per part de l'Ajuntament d'Argelaguer.
Proposta de resolució de finalització de la Reclamació 376/2017 per pèrdua d'objecte
El senyor Josep Mir, ponent d'aquesta Proposta de resolució, exposa els elements més destacats d'aquest expedient que finalitza per pèrdua sobrevinguda de l'objecte de la reclamació atès que la informació ha estat lliurada a la persona reclamant durant la tramitació d'aquest procediment davant la Comissió.